Tutu terug in die hospitaalEmeritus-aartsbiskop Desmond Tutu. Foto: Ilan Godfrey/Templeton Prize/SAPA Tutu se vrou, Leah, het in ŉ verklaring gesê die 84-jarige aartsbiskop is weer in die hospitaal opgeneem “as ŉ voorsorgmaatreël nadat sy operasiewond tekens van infeksie begin toon het”. Tutu het tien dae gelede ŉ operasie ondergaan om die oorsaak van ŉ herhalende infeksie te bepaal en te behandel. Die infeksie spruit uit behandeling vir prostaatkanker wat hy in die verlede ontvang het. Tutu is jare lank vir prostaatkanker behandel en is verlede jaar verskeie keer in die hospitaal opgeneem. Sy familie het voorheen gesê die kanker is onder beheer. Tutu is was ŉ uitgesproke anti-apartheidaktivis en het in 1984 die Nobelprys vir vrede ontvang. Lees alle vorige berigte oor Desmond Tutu op Maroela Media.